MAŽEIKIŲ RAJONO SAVIVALDYBĖS TARYBA

SPRENDIMAS

DĖL MAKSIMALIŲ SOCIALINĖS PRIEŽIŪROS PASLAUGŲ, SOCIALINĖS GLOBOS IŠLAIDŲ FINANSAVIMO DYDŽIŲ MAŽEIKIŲ RAJONO SAVIVALDYBĖS GYVENTOJAMS NUSTATYMO

2022 m. rugpjūčio 26 d. Nr. T1-211

Mažeikiai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos socialinių paslaugų įstatymo 13 straipsnio 4 dalies 9 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 32 punktu, Socialinės priežiūros akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“, 16 punktu, Mažeikių rajono savivaldybės taryba nusprendžia:

1.	Nustatyti maksimalius socialinės priežiūros paslaugų išlaidų finansavimo dydžius Mažeikių rajono savivaldybės gyventojams:

1.1.	Pagalba į namus – 10,22 Eur/val.;

1.2.	Intensyvi krizių įveikimo pagalba – 17,50 Eur/val.;

1.3.	Apgyvendinimas nakvynės namuose – 17,50 Eur/val.;

1.4.	Laikinas atokvėpis (teikiant socialinės priežiūros paslaugas) – 11,02 Eur/val.;

1.5.	Vaikų dienos socialinė priežiūra – 30 Eur/mėn. kiekvienam vaikui.

2. Nustatyti maksimalų socialinės globos išlaidų finansavimo dydį Mažeikių rajono savivaldybės gyventojams:

2.1. dienos socialinė globa asmens namuose asmeniui su sunkia negalia – 11,95 Eur/val.;

2.2. dienos socialinė globa institucijoje asmeniui su negalia – 591,00 Eur/mėn.;

2.3. dienos socialinė globa institucijoje asmeniui su sunkia negalia – 806,00 Eur/mėn.;

2.4. Laikinas atokvėpis (teikiant socialinės globos paslaugas) – 11,02 Eur/val.;

2.5. trumpalaikė ir ilgalaikė socialinė globa senyvo amžiaus ir suaugusiam asmeniui su negalia asmeniui – 1379,37 Eur/mėn.;

2.6. trumpalaikė ir ilgalaikė socialinė globa senyvo amžiaus su sunkia negalia ir suaugusiam asmeniui su sunkia negalia – 1516,39 Eur/mėn.;

2.7. trumpalaikė ir ilgalaikė socialinė globa vaikui su negalia – 1220,00 Eur/mėn;

2.8. trumpalaikė ir ilgalaikė socialinė globa vaikui su sunkia negalia – 1300,00 Eur/mėn.

3. Pripažinti netekusiu galios Mažeikių rajono savivaldybės tarybos 2021 m. gegužės 28 d. sprendimo Nr. T1-184 „Dėl maksimalaus trumpalaikės ar ilgalaikės socialinės globos išlaidų finansavimo dydžio Mažeikių rajono savivaldybės gyventojams nustatymo“ 1 punktą.

Šis sprendimas gali būti skundžiamas ikiteismine tvarka Lietuvos administracinių ginčų komisijos Šiaulių apygardos skyriui (Dvaro g. 81, LT-76299 Šiauliai) arba Regionų apygardos administracinio teismo Šiaulių rūmams (Dvaro g. 80, LT-76298 Šiauliai) Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio sprendimo paskelbimo ar įteikimo suinteresuotai šaliai dienos.

Savivaldybės meras	Vidmantas Macevičius